Publication: Magyar Közlöny
Issue: MK-2006-106 (Year: 2006, Number: 106)
Era: 2004-2010
Section: 295/2005. (XII. 23.) Korm. rendelet (a továbbiakban: R.)
Paragraph Index: 228

b) A hadianyagok felügyelete A robbanótestek lehetõ legnagyobb fokú, hosszú távú megbízhatóságának biztosítása érdekében az Államoknak törekedniük kell a tárolásra, szállításra, terepen való tárolásra és kezelésre vonatkozó bevált eljárási szabályok és mûveleti eljárások alkalmazására az alábbi irányelvek szerint. (i) Törekedni kell, ahol ez szükséges, olyan biztonságos létesítményekben vagy megfelelõ tárolókban tárolni a robbanószerkezeteket, amelyek megfelelõen szabályozott fizikai környezet között védik a robbanótesteket és azok alkotóelemeit. (ii) Az Államoknak törekedniük kell arra, hogy a robbanótesteket a lehetõ legkisebb rongálódást biztosító módon szállítsák el a gyártó létesítményekbe, tároló helyiségekbe, a terepre, illetve azokat ilyen módon szállítsák el onnan. (iii) Az Államoknak törekedniük kell, ahol szükséges, a robbanótestek raktárba gyûjtése és szállítása során megfelelõ tárolók használatára és megfelelõen szabályozott fizikai környezeti viszonyok biztosítására. (iv) A raktározás során a felrobbanás kockázatának lehetõ legkisebb mértékûre való csökkentése érdekében törekedni kell a készletek megfelelõ módon való elrendezésére. (v) Az Államoknak törekedniük kell a robbanótestekre vonatkozó megfelelõ nyilvántartási, nyomon követési és tesztelési eljárások alkalmazására, amelyek tartalmazzák a robbanótestek minden egysége, tétele vagy adagja gyártási idõpontjára vonatkozó információt, és információt arról, hogy hol volt a robbanótest, milyen körülmények között 2006/106. szám volt elraktározva, és milyen környezeti tényezõknek volt kitéve. (vi) A robbanótestek kívánatos mûködésének biztosítása céljából törekedni kell, amennyiben ez helyénvaló, arra, hogy a raktáron lévõ robbanótesteket idõszakosan éleslövészeti teszteknek vessék alá. (vii) A robbanótestek kívánatos mûködésének biztosítása céljából törekedni kell arra, hogy a raktáron lévõ robbanótestek málházási részegységeit, ahol helyénvaló, laboratóriumi teszteknek vessék alá. (viii) A raktáron lévõ robbanótestek megbízhatóságának biztosítása céljából, ahol szükséges, a nyilvántartási, nyomon követési és tesztelési eljárások során szerzett információk alapján törekedni kell megfelelõ intézkedések meghozatalára, beleértve a robbanótest várható élettartamához való hozzáigazítást is.

Source: https://magyarkozlony.hu/hivatalos-lapok/16cb84f4d3d01d639cada18821ba66cc53c123fb/dokumentumok/c87c3f354c850737df424a36f5b892c17d1115e5/letoltes